
Planen er også publisert på nettsidene
https://glassverketif.no/klubben/om-klubben/organisasjonsplan

	Versjon
	Endring
	Godkjent

	1.0
	Dokumentet ble godkjent første gang.
	21.06.2017

	1.1
	Justert organisering av styret og grupper. Rekruttlag tatt inn som egen gruppe med tilhørende styremedlem.
	12.09.2017

	1.2
	Justert organisering av styret og grupper
· Håndball rekrutt fjernet som egen gruppe med tilhørende styremedlem
· Styremedlem med ansvar for klubbdrift fjernet
· Gruppen topphåndball endrer navn til Håndball senior (alle seniorlag og 18-års lag vil tilhøre denne gruppen, både herrer og kvinner)
Klubbens handlingsplan i perioden 2018-2022 er lagt inn.
	21.06.2018

	1.3
	Endret organisering av styret og grupper
· Håndball senior og håndball bredde slått sammen til èn gruppe med èn representant i styret
· Driftsutvalg fjernet
· Styremedlem sportslig leder fjernet
· Styremedlem uten spesifikt ansvar fjernet
· Varamedlem opprettet
· Nestleder tildelt ansvar for kommunikasjon
· Ungdomsutvalg opprettet
· E-sport gruppe opprettet
· Roller og hovedoppgaver i arbeidsutvalgene (håndball, fotball, idrettsskole) er beskrevet
· Handlingsplan fjernet
	18.06.2020

	1.4
	Endret punkt 3.1.1. Styret. Opprettet styremedlem med økonomiansvar
	15.04.2021

	1.5
	Endret organisering av styret og grupper:
· Fjernet sportslig utvalg 
· Fjernet ungdomsutvalg
· Opprettet topphåndball som en egen gruppe/arbeidsutvalg
· Endret sammensetning i administrasjonen
	29.03.2022

	1.6
	Endret noe i gruppenes organisering
Endret noe i sammensetning av administrasjonen

	28.03.2023

	1.7 / 1.0
	Klubbhåndboken for klubben er endret til Klubbhåndbok i tråd med oppdaterte retningslinjer fra NIF. Selve Klubbhåndboken er skilt ut i et eget dokument som kun viser organisering med grupper og roller. 

	26.03.2025

	2.0
	Tilpasset “arbeidsgruppe organisering av GIF” sitt forslag til årsmøte juni 25
	1.6.2025

	3.0
	Versjon 3.0 ift. Ny organisering GIF
	2.6.2025

Organisasjonsplanen viser hvordan klubben er organisert, ansvarsdelingen mellom ulike enheter og hvilke roller som må ivaretas i klubben. Organisasjonsplanen vedtas av klubbens årsmøte og legger sammen med Klubbhåndboken føringer for drift av klubben. Klubbhåndboken vedtas og vedlikeholdes av klubbens hovedstyre og administrasjon og fremlegges årsmøtet til orientering.

Glassverket idrettsforening er en juridisk enhet registrert i Brønnøysundregistrene med organisasjonsnummer 975 569 306. Klubben er tilknyttet Viken idrettskrets og medlem av følgende særforbund:
· Norges Fotballforbund
· Norges Håndballforbund
· Norges Skiforbund

Klubbens høyeste myndighet er årsmøtet som møtes årlig og ved ekstraordinære årsmøter etter behov. Mellom årsmøtene er det klubbens styre som har i oppgave å sikre daglig drift og utvikling i tråd med lovnormen i NIF og vedtektene i klubben.

I tillegg til styret skal klubben ha en valgkomite og en kontrollkomite iht vedtektene. Gitt at klubben har omsetning som krever ekstern revisor, har klubben også engasjert dette.

Klubbens organisering er som følger:

  [image: ]

Hovedstyret er klubbens høyeste myndighet mellom årsmøtene.

Hovedstyrets viktigste funksjon er å legge til rette for best mulige rammer rundt aktiviteten på alle plan. Hovedstyret består av leder, nestleder og 1 styremedlem, samt 2 styremedlemmer og 2 varamedlemmer som innstilles fra hvert gruppestyre for særidretter med over 100 medlemmer. Innstillinger fra gruppene på styre- og varamedlem bør være en av hvert kjønn.

  [image: ]

Hovedstyret har en rekke lovpålagte oppgaver, som følger av klubbens vedtekter §11 og følger Norges Idrettsforbunds lovnorm for idrettslag.

Andre viktige oppgaver
· Ivareta klubbens totale drift og utvikling, herunder mål- og strategiarbeid, budsjett og regnskap
· Overordnet budsjettansvar for hele klubben. Budsjettet fremlegges og vedtas av klubbens årsmøte 
· Påse at idrettens retningslinjer for aktiviteten i idrettslaget blir fulgt
· Arbeidsgiveransvar for alle ansatte i administrasjonen, inkludert utarbeidelse av stillingsinnstrukser for alle stillinger
· Legge frem innstilling til årsmøtet på kandidater til valgkomité
· Oppnevne eller engasjere regnskapsfører
· Lage årsberetning fra styret til årsmøtet
· Sørge for at referater fra alle styremøter er tilgjengelig for klubbens medlemmer
· Sørge for at klubbhåndboka holdes løpende oppdatert og beskriver klubbens prosesser og rutiner i alle organisasjonsledd og gjøres tilgjengelig for alle medlemmer

Styret skal fordele arbeidsoppgaver og ansvarsområder mellom styremedlemmene.
Nedenfor følger overordnet beskrivelse av de ulike rollene styret skal dekke.

Styreleder har det overordnede ansvaret for klubbens drift og skal følge opp økonomien spesielt tett, herunder ha dialogen med kontrollkomite og ekstern revisor. Styreleder har ansvar for å kalle inn til og gjennomføre styremøter, og har ansvaret for at det blir avholdt årsmøte innenfor lovens frist.

Nestleder er styreleders stedfortreder ved behov og skal være like godt oppdatert som styreleder på klubbens driftssituasjon. 

En i styret skal ha et overordnet ansvar å legge til rette for barneidrettssatsingen i klubben og at det legges til rette for et godt samarbeid mellom særidrettene samt etterlevelse av barneidrettsbestemmelsene til NIF, NFF og NHF. Nestleder kan med fordel inneha rollen barneidrettsansvarlig.

Representanter fra undergruppene er fullverdige styremedlemmer med et spesielt ansvar for å sikre informasjonsflyt mellom sin gruppe og hovedstyret.

Øvrig styremedlem ivaretar andre oppgaver som besluttes av hovedstyret.

Leder, nestleder og øvrig styremedlem kan ikke sitte i noen av gruppestyrene i samme periode.

Varamedlemmer har møterett på styremøter og deltar med stemmerett når noen av de øvrige styremedlemmene er forhindret i å møte. Vara skal være oppdatert på det som foregår i styret, og har derfor adgang til å delta på alle styremøter og si sin mening. Varamedlemmer kan også påta seg ansvaret for ulike oppgaver.

Gruppestyrenes primære oppgave er å organisere det sportslige tilbudet innen sine idretter og stå for den daglige driften av egen aktivitet innenfor sine idretter. Gruppenes formelle krav følger av klubbens vedtekter § 12 (2) og følger NIF’s lovnorm for idrettslag.

Organisasjon
· Gjennomføre et årlig møte (medlemsmøte) i forkant av klubbens årsmøte for å behandle gruppens årsberetning til årsmøtet samt komme med innspill og forslag til årsmøtet.
· Sørge for at gruppens drift er innenfor rammene av budsjett som vedtatt av årsmøtet.
· Dialog med eget særforbund (krets/ region)
· Administrere overganger mellom klubber i samarbeid med administrasjonen
· Organisering av treningstid i samarbeid med administrasjon
· Rekruttering av trenere og lagledere til alle lag
· God og åpen kommunikasjon til alle lag og medlemmer

Sportslig
· Ansvarlig for at sportsplan for sin idrett er oppdatert og tilgjengelig for alle medlemmer
· Koordinere påmeldinger til serie- og cupspill
· Planlegge og gjennomføre treninger, treningssamlinger og kamper
· Sørge for at egne spillere/ utøvere har nødvendige lisenser og forsikringer
· Planlegge og gjennomføre sosiale tilstelninger for det enkelte lag, årskull eller gruppe
· Organisere reiser og opphold for lag/ gruppe ved deltakelse på større cuper/ arrangement

Særskilt for barneidrett
· Sikre klubbens tilbud til barn fra det året de fyller 6 år til og med det året de fyller 12 år.
· Sikre gode rutiner for å spre informasjon om idrettens barnerettigheter og bestemmelser om barneidrett i alle ledd i idrettslaget.
· Oppfordre til at idretter og grupper samarbeider, koordinerer, videreutvikler et mangfoldig og variert aktivitetstilbud for barna i idrettslaget.
· Arbeide for at alle barn blir inkludert i idretten, og at kostnaden for å drive idrett (som også inkluderer utstyr og reise, ikke bare treningsavgift) bør være lavest mulig.

Økonomi
· Basert på klubbens totalbudsjett som vedtatt av årsmøtet, utarbeide gruppens og lagenes årlige budsjetter
· Følge opp lagene ift vedtatt budsjett og regnskap
· Månedlig status- og økonomirapportering til styret

[bookmark: _Toc199767594]Roller
Gruppestyrene er selv ansvarlig for egen organisering for å ivareta oppgavene ovenfor, men skal som et minimum inneholde følgende roller/ansvarsområder som vedtas av årsmøtet eller delegeres av årsmøtet til hovedstyret for godkjenning:

Leder skal sørge for at gruppestyret holdes orientert om saker og beslutninger som er relevante. Skal utarbeide budsjett, og har det overordnede ansvaret for at gruppen opererer innenfor de økonomiske rammene som er satt.

Sportslig leder/utvalg: har ansvaret for gruppens sportsplan, samt koordinering av trenere, hospitering og spillerutvikling. Sportslig leder tildeler treningstider og koordinerer dette med sportslig leder og barneidrettsansvarlig i andre grupper.

Barneidrettsansvarlig har ansvaret for gruppens koordinering, rekruttering og organisering av barneidrett for gruppen. Samarbeider med barneidrettsansvarlige i hovedstyret og andre undergrupper for å legge til rette for og oppfordre til at barna kan bedrive flere idretter.

Gruppestyret står fritt til å beslutte sin egen organisering og behovet for ytterligere roller og ansvarsområder. Organisering og ansvarsområder dokumenteres og oppdateres i Klubbhåndboken og tilgjengeliggjøres for alle lag og medlemmer i gruppen.

Administrasjonen skal ivareta de støttefunksjoner for klubbdriften som frivilligheten ikke har mulighet til å ivareta, enten fordi de må utføres på dagtid, eller av hensyn til kompetanse og kapasitet.

Følgende funksjoner skal ivaretas av administrasjonen:

· Daglig leder - står for den daglige driften av klubben med personalansvar for andre ansatte i administrasjonen.
· Teamleder IFO - står for den daglige driften av IFO, samt ansvarlig for organisering av allidrett for de minste barna (3-5 år).

Andre funksjoner og ansvarsområder i administrasjonen bestemmes av hovedstyret innenfor økonomiske rammer og beslutninger fattet av årsmøtet.

